Fem personer druknet på spanske strender i helgen - spaniaavisen.no
Publisert: 16.jul 2018 kl.09:35 Oppdatert: 16.jul 2018 kl.09:49
Hele fem mennesker mistet livet i drukningsulykker på spanske strender denne helgen.
I Castellón omkom to pensjonister lørdag, I Catalonia omkom to personer, blant annet en 37 år gammel italiener, mens situasjonen for en 10-åring er kritisk etter en drukningsulykke i Comarruga (Tarragona).
Den femte drukningen skjedde i nord i Coruña hvor en 41-årig mann omkom under bading.
På Costa Blanca ble en 7-åring reddet opp av et basseng i Torrevieja, mens en 89-årig kvinne ble kjørt til sykehuset etter en drukningsulykke i Villajoyosa.